
ANUNCI
Per acord de la Junta de Govern Local en sessió de 21 d’agost de 2024 aprovat inicialment el modificat de les bases i la convocatòria del XIIIè Concurs de Pintura ràpida 2024.
D’acord amb el disposat en la Llei 7/1985, de 2 d’abril, reguladora de les bases de règim local, el Decret Legislatiu 2/2003, de 28 d’abril, pel qual s’aprova el Text Refós de la llei municipal i de règim local de Catalunya i el Decret 179/1993, de 13 de juny, pel qual s’aprova el Reglament d’obres, activitats i serveis dels ens locals, l’acord d’aprovació inicial i els projectes de la norma se sotmeten a informació pública, mitjançant la publicació d’un edicte al Butlletí Oficial de la província i al tauler d’anuncis de la corporació, per un termini de trenta dies hàbils a comptar de l’endemà de l’última d’aquestes publicacions, a fi que qualsevol persona els pugui examinar i formular-hi les reclamacions i al·legacions que consideri oportunes.
En cas de no presentar-se cap reclamació o al·legació durant el termini senyalat, la resolució d’aprovació inicial esdevindrà definitiva.
El text complert de les bases i la convocatòria és el següent:
BASES I CONVOCATÒRIA DEL XIIIè CONCURS DE PINTURA RÀPIDA 2024
· OBJECTE
 
L’Ajuntament de Torrefarrera convoca el XIIIè Concurs de Pintura Ràpida 2024 per tal de potenciar al municipi el coneixement i les inquietuds de creativitat dins el món de les belles arts.
· PARTICIPANTS I BENEFICIARIS
El Concurs de pintura ràpida 2024 està obert a tots els artistes que ho desitgin. 
En el formulari d’inscripció s’haurà d’indicar el nom i cognoms, adreça, telèfons de contacte, correu electrònic, tècnica que més s’utilitza i estil.
· PROCES INSCRIPCIÓ 
La inscripció serà gratuïta i es durà a terme del dia 25 d’agost al 12 de setembre 2024 a l’adreça de correu: ajuntament@torrefarrera.cat o bé promocio@torrefarrera.cat
La data de celebració del concurs serà el dissabte, 14 de setembre de 2024, dins dels actes de la Festa Major, i es dura a terme durant tot el dia.
· TERMINI DE PRESENTACIÓ DE SOL·LICITUDS I OBRES
Cada artista participant, haurà de presentar-se a la Sala Social de l’Ajuntament de Torrefarrera (C. Major, 35) per segellar les tel.les i/o suports.

La numeració i segellat de les teles i/o suports es podrà fer dins els següents horaris: 

· de 08.30 h a 10.30 h

· de 13.30 h  a 15.30 h
Les obres s’hauran de presentar abans de les 20.00 h del mateix dia 14 de setembre,  als porxos de l’Ajuntament.

Les obres no han d’estar signades per l’artista. En cas de ser premiades se signaran al moment de l’entrega de premis.
· PROCÉS DE SELECCIÓ

El Jurat encarregat de seleccionar les obres guanyadores estarà integrat per:
La regidora de Cultura de l’ Ajuntament Torrefarrera.
2 regidors/es de l’Ajuntament de Torrefarrera
3 pintors professionals de reconegut prestigi, entre els quals l’artista Joan Carles Sullà que actuarà com a president del Jurat i en dirigirà la deliberació.
La decisió del jurat serà inapel·lable.

S’avisarà els pintors premiats un cop el jurat hagi deliberat.
El veredicte del jurat es donarà a conèixer a partir de les 21.30 h, moment en el el que es procedirà a l’acte de lliurament de premis als porxos de l’Ajuntament.
El jurat podrà declarar desert qualsevol dels premis si, al seu criteri, l’obra no aconsegueix la qualitat suficient.
Requisits i condicions:
1. El tema serà qualsevol indret de la vila o Terme Municipal de Torrefarrera (preferiblement interior de la vila), i les obres hauran de realitzar-se “in situ”.
En cas d’inclemències meteorològiques, l’Ajuntament habilitarà la Sala Social del consistori situada als baixos del C/ Major, 35 i els autors podran realitzar la seva obra a partir d’una imatge captada fotogràficament.
1. Per a la realització de l’obra, l’artista podrà escollir el material, la tècnica i l’estil que desitgi.
2. Les dimensions de les obres han d’ésser: com a mínim, de 25F o equivalent; i coma a màxim de 40F o equivalent, i el suport amb el fons a un sol color. Les obres sobre paper, s’han de presentar muntades amb suport rígid, essent permesos els marges en blanc.
· PREMIS
L’ajuntament atorgarà els següents premis:

· Primer premi
1.000,00 €
· Segon premi
   700,00 €
· Tercer premi
   500,00 €
I fins a sis premis més per import mínim 300,00 € a càrrec de diferents firmes patrocinadores.
El pagament dels premis atorgats per l’Ajuntament es realitzarà mitjançant transferència bancària dins dels 15 dies següents al de la celebració del concurs i estarà subjecte a la retenció fiscal legalment establerta. A tal efecte caldrà presentar certificat de titularitat del compte i certificat d’estar al corrent de les obligacions tributàries i amb la Seguretat Social o autorització per fer l’Ajuntament les comprovacions pertinents.

El pagament dels premis dels patrocinadors s’efectuarà al moment del seu lliurament.
Les obres que obtinguin el 1r, 2n i 3r premi de l’Ajuntament de Torrefarrera quedaran en propietat i possessió d’aquest. També suposarà la cessió a favor de l’Ajuntament en exclusiva i permanentment dels drets de la propietat intel·lectual de reproducció, d’ús, distribució i comunicació pública, amb finalitats promocionals i/o culturals, sense contraprestació.
Les obres que obtinguin els premis dels respectius patrocinadors quedaràn de propietat i possessió d’aquest. 

També suposarà la cessió a favor de l’Ajuntament en exclusiva i permanentment dels drets de la propietat intel·lectual de reproducció, d’ús, distribució i comunicació pública, amb finalitats promocionals i/o culturals, sense contraprestació.
La resta d’obres no guardonades quedaran a disposició dels pintors.

· EXPOSICIÓ DE LES OBRES I 9è MEMORIAL JOSEP MARIA RIBERT
Totes les obres participants en el concurs estaran exposades a la Biblioteca Pública de Torrefarrera del 16 al 30 de setembre de 2024 i es podran visitar durant l’horari obertura de dilluns a dissabte.
Les obres es podran recollir quan acabi l’exposició, a la mateixa Biblioteca fins al dia 31 d’octubre. Caldrà presentar el corresponent resguard.

Les obres que no es retirin dins el termini esmentat, passaran a ser propietat de l’organització.
· RESERVES DE L’ORGANITZACIÓ
El fet de participar en el concurs suposa la total acceptació de les bases i la conformitat amb el veredicte del jurat. Qualsevol qüestió derivada d’aquest esdeveniment o qualsevol cas no previst en les presents bases serà resolt pel jurat i comunicada la decisió a cada participant.
L’organització es reserva el dret a suspendre, ajornar o cancel·lar el concurs sempre que existeixin causes que així ho justifiquin, així com modificar les presents bases i es compromet a comunicar les noves bases, condicions, suspensió, ajornament o cancel·lació, si s’escau, sense que això comporti cap tipus de responsabilitat per al jurat ni cap tipus d’indemnització per a les persones participants.
L’organització també es reserva el dret de reproduir fotogràficament totes les obres, les quals podran ser publicades per les entitats organitzadores citant la corresponent autoria.
· EXCLUSIONS
Quedaran exclosos del concurs de Pintura ràpida 2024 aquells artistes en que concorri algun dels següents motius: 
1. La inscripció estigui feta fora de termini.
2. L’obra no compleixin els requisits  i/o condicions establertes en aquestes bases.
3. L’obra tinguin connotacions sexistes, xenòfobes, racistes, homòfobes i ofensives contra persones, col·lectius o institucions.  
· RÈGIM JURÍDIC
Aquesta convocatòria es regeix per la Llei 38/2003, de 17 de novembre, general de subvencions i el Reial Decret 887/2006, de 21 de juliol, pel que s’aprova el Reglament anterior a la llei.
· PUBLICITAT DE LA CONVOCATÒRIA
Aquesta convocatòria es publicarà al Butlletí Oficial de la Província de Lleida a través de la Base de Dades Nacional de Subvencions.
· PROTECCIÓ DE DADES
De conformitat amb el que s’estableix en la Llei orgànica 3/2018, de 5 de desembre, de Protecció de Dades Personals i garantia dels drets digitals, que regula el dret d’informació en la recollida de dades, l’Ajuntament de Torrefarrera INFORMA dels següents extrems:
· Les dades de caràcter personal subministrats seran objecte de tractament en els fitxers responsabilitat de l’Ajuntament de Torrefarrera.
· La finalitat del tractament és la gestió, de manera adequada, la sol·licitud presentada en relació amb la participació en el concurs convocat per l’Ajuntament.
· S’informa l’interessat/da la possibilitat d’exercitar els corresponents drets d’accés , rectificació, cancel·lació i oposició, de conformitat amb el que s’estableix en els art. 12 i següents de la Llei orgànica 3/2018, de 5 de desembre, de Protecció de Dades Personals i garantia dels drets digitals. Els drets esmentats es podran exercitar a través de qualsevol dels mitjans regulats en l’article 16 de la Llei 39/2015, de Procediment Administratiu Comú de les AAPP.
· RESOLUCIÓ DEL CONCURS
El dia 14 de setembre de 2024, a partir de les 21.30h es donaran a conèixer les obres guanyadores.
La decisió del jurat es farà pública a la pàgina web de l’Ajuntament www.torrefarrera.cat a partir del dia 16 de setembre de 2024.
Torrefarrera, document signat electrònicament a la data que consta al marge.
L’Alcalde
Jordi Latorre i Sotus

